**Jani Markus Halme** (s. 12. maaliskuuta 1974 Parikkala) on suomalainen toimittaja ja luova johtaja. Hän on tullut tunnetuksi myös *Uutisvuoto*-ohjelman kapteenina. Keväällä 2018 hän sai Yle Puheelle oman digitaaliseen mediaan erikoistuneen ohjelman *Halme & Saarinen – Diginen iltapäivä*.*lähde?*

Halme voitti vuoden 2016 Suuren journalistipalkinnon vuoden parhaasta journalistisesta teosta. Palkinto tuli Halmeen tekemästä sosiaalisen median ohjelmasta nimeltään *Kotimaan katsaus*, jossa luetaan ääneen suomalaisten paikallislehtien kaikkein pienimpiä uutisia. Halme toimii kolumnistina *Kauppalehdessä*, Etelä-Saimaassa, *Kouvolan Sanomissa*, Länsi-Savossa, Itä-Savossa ja *Kymen Sanomissa*.

Halme on tunnettu myös lukuisista nettitempauksistaan. Yksi suosituimmista oli 2000-luvun alussa perustettu Kyttääjät.net, joka kertoi kuvitteellisesta järjestöstä *Etelä-Suomen kerrostalokyttääjät*. SubTV esitti Kyttääjien pohjalta tehdyn televisiosarjan, joka kilpaili Suomea Lucrenen Kultainen ruusu -kilpailussa parhaan draamasarjan palkinnosta. Halme jahtasi YouTubessa pyörävarkaita piilottamalla GPS-paikantimia polkupyöriin Helsingissä ja kun pyörä varastettiin, lähti kuvausryhmä perään haastattelemaan varasta. Halmeen organisoimassa Hyvänmielenosoitus-tempauksessa mielenosoittajat kiersivät yhden päivän aikana kaikkien Suomessa olevien eri maiden suurlähetystöjen edessä kiittämässä kyseisiä maita niissä tehdyistä hyvistä asioista. Tempausten johdosta Halme palkittiin *City*-lehden "Kaupungin paras" -kilpailussa *Kaupungin parhaana propellipäänä*.

Halme oli perustamassa myös Riot-Entertainment -nimistä yritystä ja toimi sen luovana johtajana.

Halme työskentelee luovana johtajana ToinenPHD-mediatoimistossa. Hänet on palkittu elämäntyöpalkinnolla digitaalisen median kilpailu GrandOnessa vuonna 2016. Ennen ToinenPHD:tä hän on työskennellyt muun muassa MTV3:lla, elokuvayhtiö SF Filmissä ja digitoimisto Kuubissa.. Kotitietokonepiireissä hänet muistetaan myös mm. demoryhmä Byterapersin jäsenenä.

Tunnustukset
------------

* Bonnierin vuoden journalistinen teko: 2016, Kotimaan katsaus

Lähteet
-------

1. ↑  Aaltonen, Mikko: Leikkiä, oppia ja hauskanpitoa. (50-vuotishaastattelu) *Helsingin Sanomat*, 10.3.2024, s. B 31. Helsinki:  Sanoma Media Finland Oy. ISSN 0355-2047. Artikkelin verkkoversio. Viitattu 10.3.2024.
2. ↑  Tässä ovat Uutisvuodon uudet kapteenit! *yle.fi*. Viitattu 27.9.2017.
3. ↑  Paikallisuutisia Twitterissä lukevalle Jani Halmeelle Suuri journalistipalkinto *Yle Uutiset*. Viitattu 27.9.2017.
4. ↑  Jani Halme tilasi 163 Suomen paikallislehteä, koska haluaa jakaa niiden pikku-uutisia kaikille suomalaisille *Helsingin Sanomat*.  18.10.2016. Viitattu 27.9.2017.
5. ↑  Yrityksessä pitää olla juopon karismaa *www.kauppalehti.fi*. Viitattu 27.9.2017.
6. ↑  Kolumni: Seitsemän kuntaveljestä *Etelä-Saimaa*.  Arkistoitu 28.9.2017. Viitattu 27.9.2017.
7. ↑  RadioRock: RadioRock - Asenne on Rock *RadioRock*. Viitattu 27.9.2017.
8. ↑  Jani Halme: Kun USA:n ja Japanin suurimmat sijoittajat tarjoavat 20 miljoonaa euroa, seikkailuun pitää lähteä *Radio Nova*.  27.6.2015. Viitattu 27.9.2017.
9. ↑  Kyttääjät kisaa Kultaisesta ruususta *Markkinointi & Mainonta*.  Arkistoitu 28.9.2017. Viitattu 27.9.2017.
10. ↑  GPS-källit jatkuvat, lisää kiinnijääneitä pyörävarkaita *Muropaketti.com*.  21.9.2008. Viitattu 27.9.2017.
11. ↑  Kaupungin Paras 2008 *City*. Viitattu 27.9.2017.
12. ↑  Heikki Kärki: Peruskoulupohjalta mediajohtajaksi – "En lällättele kenellekään" *KSML.fi – Keskisuomalainen*. Viitattu 27.9.2017.
13. 1 2  Jani Halme johtajaksi Toiseen *Markkinointi & Mainonta*.  Arkistoitu 28.9.2017. Viitattu 27.9.2017. (englanniksi)
14. ↑  Voittajat *Grand One 2016*. Viitattu 27.9.2017.
15. ↑  Jani Halme FS Filmiin *Markkinointi & Mainonta*.  Arkistoitu 28.9.2017. Viitattu 27.9.2017. (englanniksi)
16. ↑  Jani Halmeen kolumni: Rähjäinen ja huonosti tunnettu alakulttuuri yhdistää uuden sukupolven menestysyrityksiä Yle. Viitattu 18.2.2024.